**SZEMÉLYISÉG ÉS EGÉSZSÉGFEJLESZTÉS A KATARZISZ KOMPLEX MŰVÉSZETTERÁPIA® MÓDSZERÉVEL**

**(2023. szeptember 3.)**

A képzés a Semmelweis Egyetem által akkreditált

**Akkreditációs pontszám: 50**

**Akkreditációs kódszám: SE-TK (2023.II.) 00055**

**Akkreditált munkakörök**: addiktológia, alkalmazott egészségpszichológiai szakpszichológia, gyermek és ifjuságpszichiátria, iskolaegészségtan, ifjúságvédelem, klinikai addiktológiai szakpszichológia, klinikai szakpszichológus, neuropszichológiai szakpszichológia, orvosi pszichológia, orvosi rehabilitáció a pszichiátria területén, pszichiátria, pszichoterápia

**Ajánlott szakmák (pont/óra nem számolható el)**: orvos, pszichológus, pszichopedagógus, mentálhigiénikus, pedagógus, szociális munkás

**A LEA Katarzisz Komplex Művészetterápiás Képzőhelyének vezetője, a Módszer megalkotója és szerzői jogának jogosultja:** *Dr. Antalfai Márta, PhD, európai minősítéssel rendelkező kiképző pszichoterapeuta (ECP), nemzetközi jungi analitikus (IAAP).*

**A képzés szervezője:** Lelki Egészségvédő Alapítvány

**A képzést vezeti:** *Galambos Tímea,* a Katarzisz Komplex Művészetterápia® Módszerével dolgozó minősített komplex művészeti terapeuta, klinikai szakpszichológus

**A képzés tervezett időpontjai:**

2023. szeptember 3. vasárnap 10.00 – 16.00

2023. szeptember 24. vasárnap 10.00 – 16.00

2023. október 15. vasárnap 10.00 – 16.00

2023. november 12. vasárnap 10.00 – 16.00

2023. december 10. vasárnap 10.00 – 16.00

Vizsga: 2023. december 10. vasárnap 16.00-18.00

**Össz-óraszám:** 30 óra.

**A képzés tervezett helyszíne:**

* + **1138 Bp., Karikás Frigyes utca 6/b. I. emelet 7.  Kaputelefon: 7-es.**

A kapu a Dagály utcából, a parkoló felől nyílik, a Szabó Ervin Könyvtárral szemben. A lakás bejárata a Dagály utcára néző folyosón van.

Megközelítés tömegközlekedéssel:

* a ház előtt áll meg a 115-ös busz;
* a ház az M3 metróvonal Forgách utcai és a Göncz Árpád városközpont (Árpád híd) állomásai között van.

**Csoportlétszám**: 5-10 fő

**A továbbképzés célja, elsajátítható ismeretek:** A tanfolyam sajátélményen keresztül – elméleti ismeretek kíséretével – kívánja megismertetni a résztvevőkkel a *Katarzisz Komplex Művészetterápia Módszerének* alapjait, személyiségfejlesztő aspektusait és hatótényezőit, valamint elsajátíttatni annak gyakorlatban történő alkalmazását. Az életproblémák és nevelési gondok megoldására kínál egy sajátélményre épülő módszert. Az alkotófolyamat kreativitás-fejlesztő, önismeretet elősegítő, rekreációs hatásán és a résztvevők által készített alkotások elemzésén keresztül foglalkozik mind a felnőtt, mind a gyermek élményvilágának szimbólumokban megjelenő tartalmaival. Az önismeret fejlesztésével, valamint a saját komplexusok felismerésével járul hozzá a pszichológusok, orvosok, nevelők és pedagógusok, illetve a segítő, gyógyító foglalkozásúak személyiségének kiteljesedéséhez, identitásuk megerősödéséhez. A foglalkozások során a résztvevők – a módszer speciális felépítettsége és tematikája által – elsajátítják a belső élmények és képek művészetterápiás eszközökkel való feldolgozásának módját. Alkalmazott eszközök: akvarell, akril, tus, szén, pasztell, agyag, kollázs, montázs.

**A részvétel rajztudást, és művészeti előképzettséget nem igényel!**

**Az oktatás formája:** tanfolyami oktatás személyesen

**A tanúsítvány kiadásának feltételei:**

* otthoni feladatok elkészítése
* megengedett hiányzás: 1 alkalom (6 óra)
* záróvizsga teljesítése a megadott tételek, megadott szakirodalom alapján

**Tanúsítvány: A résztvevők a sikeres vizsgát követően tanúsítványt kapnak, amely feljogosít arra, hogy szakmai területükön belül a munkájuk során alkalmazzák a képzésen tanultakat.**

**A továbbképzés tandíja: 84000 Ft, ami fizethető 2 egyenlő részben is részletfizetéssel. Ez abban az esetben választható, ha pontosan betartja az alábbi határidőket és összegeket:**

1. **részlet (42000Ft.) : 2023. augusztus 30.**
2. **részlet (42000Ft.) : 2023. szeptember 20.**

**A képzés díja tartalmazza a művészeti eszközök és anyagok díját.**

**Bankszámlaszám: 10405004-49545051-50511049**

A tandíjfizetés kizárólag banki átutalással, vagy banki készpénzbefizetéssel történik a **Lelki Egészségvédő Alapítvány** számlájára. A közlemény rovatban kérjük feltüntetni az oktató nevét; ha nem a résztvevő számlájáról érkezik az utalás, akkor közleményként kérjük jelölni a résztvevő nevét is.

**Az utalás beérkezését a "FIZETVE" megjegyzéssel kiállított számla 8 napon belüli megküldésével jelezzük vissza.**

**Jelentkezési határidő: 2023. augusztus 30.**

**Jelentkezni lehet :**

emailben a **lea.pszichologia@gmail.com**címre, Herczeg Andrea ügyintézőnek küldött levélben az alábbi csatolmányokkal:

* hiánytalanul és pontosan kitöltött „Általános jelentkezési lap”
(letölthető: <http://www.lelkiegeszsegert.hu/muveszetterapia.html>)
* önéletrajz magyarul
* motivációs levél magyarul
* diploma másolat(ok) Az akkreditált képzésre a fent felsorolt (akkreditált munkakörök, akkreditált szakmák) végzettségeket igazoló diplomával lehet jelentkezni. Ha nem magyar nyelvű a diploma, akkor csatoljon róla magyar nyelvű hiteles fordítást is.

**Adminisztratív információ**: **Herczeg Andrea**: H-P 11.00 – 15.00: +36-30-702-1779
 vagy fenti e-mail címen

**Szakmai információ: Galambos Tímea**: +36-20-294-2444

**A jelentkezési anyag beérkezése után értesítjük a jelentkezés elfogadásáról, ezt követően a felvétel a tandíj befizetésének sorrendjében történik.**

**Maximális létszám: 10 fő**

**A képzés elkezdésének akadályoztatása esetén a befizetett előleget nem áll módunkban visszatéríteni, de a befizetett összeggel felvétel nyerhető egy következő csoportba, amennyiben ezt a szándékát 20 nappal az oktatás kezdete előtt jelzi.**

**A képzés megkezdése, majd a Hallgató által történő megszakítása esetén a befizetett képzési díj nem kerül visszafizetésre.**